text: Strandsejlere indtager Rømø
  31 juli 2010 kl. 08.04
  Strandsejlere fra en række europæiske lande indtager Sønderstrand på Rømø lørdag og søndag.
  Rømø Strandsejler Club har 170 medlemmer og kan om få år fejre 50 års jubilæum. 
  Weekendens regatta er nummer 44 i rækken - den første internationale regatta fandt sted i 1966.
  Der kommer sejlere fra Tyskland, Sverige, Frankrig og Holland. I alt ventes 60 både til stævnet, som også byder på et kvalifiktionsløb til EM. 
  Arrangørerne håber på godt vejr - det vil sige tør strand og god vind -det er gratis at overvære stævnet, som altså foregår lørdag og søndag på Sønderstrand på Rømø.
  